
ŠAKIŲ RAJONO SAVIVALDYBĖS TARYBA

SPRENDIMAS

DĖL VIETOS BENDRUOMENIŲ SAVIVALDOS 2013-2015 METŲ PROGRAMOS LĖŠŲ VIETOS BENDRUOMENIŲ SPRENDIMAMS ĮGYVENDINTI RAJONO SAVIVALDYBĖJE SKYRIMO IR NAUDOJIMO TVARKOS APRAŠO TVIRTINIMO

2014 m. kovo 27 d. Nr. T-102
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 4 dalimi, 18 straipsnio 1 dalimi, Socialinės apsaugos ir darbo ministro 2013 m. kovo 7 d. įsakymu Nr. A1-102 (Žin., 2013, Nr. 27-1297) patvirtintu Vietos bendruomenių savivaldos 2013-2015 metų programos įgyvendinimo aprašu ir 2013 m. balandžio 5 d. įsakymu Nr. A1-140 (Žin., 2013, Nr. 37-1798) patvirtintu Lėšų paskirstymo savivaldybėms, įgyvendinant vietos bendruomenių savivaldos 2013-2015 metų programą, sąrašu, nusprendžia:

1. Patvirtinti vietos bendruomenių savivaldos 2013-2015 metų programos lėšų vietos bendruomenių sprendimams įgyvendinti rajono savivaldybėje skyrimo ir naudojimo tvarkos aprašą (pridedama).


2. Pripažinti netekusiu galios rajono savivaldybės tarybos 2013 m. balandžio 25 d. sprendimą Nr. T-168 „Dėl vietos bendruomenių savivaldos 2013-2015 metų programos lėšų vietos bendruomenių sprendimams įgyvendinti rajono savivaldybėje skyrimo ir naudojimo tvarkos aprašo tvirtinimo“.

